ธปท.เผยทุนสำรองลดลง600ล้านเหรียญสหรัฐ
ธปท.เผยทุนสำรองระหว่างประเทศลดลงเล็กน้อย600ล้านเหรียญสหรัฐ อยู่ที่ระดับ 1.815 แสนล้านเหรียญสหรัฐ ตามความจำเป็นในการแทรกแซงค่าเงินบาทน้อยลง แต่ทุนสำรองสุทธิยังคงอยู่เหนือระดับ 2 แสนล้านเหรียญสหรัฐ
1 เม.ย. 2554

ธปท.เผยทุนสำรองระหว่างประเทศลดลงเล็กน้อย600ล้านเหรียญสหรัฐ อยู่ที่ระดับ 1.815 แสนล้านเหรียญสหรัฐ ตามความจำเป็นในการแทรกแซงค่าเงินบาทน้อยลง แต่ทุนสำรองสุทธิยังคงอยู่เหนือระดับ 2 แสนล้านเหรียญสหรัฐ
ธนาคารแห่งประเทศไทย(ธปท.) รายงานฐานะทุนสำรองระหว่างประเทศ ณ วันที่  25 เม.ย.ปีนี้อยู่ที่ระดับ 1.815 แสนล้านเหรียญสหรัฐ หรือประมาณ 5.49 ล้านล้านบาท ลดลง 600 ล้านเหรียญสหรัฐ หรือประมาณ 1.8 หมื่นล้านบาท จากสัปดาห์ก่อนหน้าอยู่ที่ระดับ 1.821 แสนล้านเหรียญสหัฐ หรือประมาณ 5.52 ล้านล้านบาท ด้านฐานะสุทธิการซื้อขายเงินตราต่างประเทศแลกกับเงินบาทล่วงหน้า (Forward)อยู่ที่ระดับ 2.08 หมื่นล้านเหรียญสหรัฐ  เพิ่มขึ้นเล็กน้อยจากระดับ2.00 หมื่นล้านเหรียญสหรัฐในสัปดาห์ก่อนหน้า ส่งผลให้ทุนสำรองสุทธิ ซึ่งทุนสำรองระหว่างประเทศและฐานะการซื้อขายล่วงหน้าปัจจุบันอยู่ที่ระดับ 2.023 แสนล้านเหรียญสหรัฐ
ทั้งนี้ คาดว่าทุนสำรองลดลงน่าจะเป็นผลจากสินทรัพย์ในทุนสำรองมีมูลค่าลดลงเมื่อตีมูลค่าเป็นเงินบาท ซึ่งอยู่ในช่วงที่ค่าเงินบาทปรับแข็งค่าขึ้นเล็กน้อย อย่างไรก็ตามช่วงนี้ธปท.มีการแทรกแซงค่าเงินบาทลดลง เนื่องจากค่าเงินบาทมีความผันผวนน้อยลง และเคลื่อนไหวสอดคล้องสกุลเงินในภูมิภาค 
สำหรับ ฐานะเงินหรือปริมาณเงินสดหมุนเวียนในมือประชาชนและเงินฝากสถาบันการเงินที่ธปท.อยู่ที่ระดับ 1.17 ล้านล้านบาท เพิ่มขึ้น 2.54 หมื่นล้านบาท จากสัปดาห์ก่อนหน้าอยู่ที่ระดับ 1.145 ล้านล้านบาท โดยปริมาณเงินสดหมุนเวียนยังถือว่าอยู่ในระดับปกติ ตามความจำเป็นในการเงินเงินสดมากขึ้นของประชาชน